OKRESNÁ PROKURATÚRA PREŠOV 
Masarykova 16, 080 97 Prešov

Číslo: 1 Pv 556/15/7707	Prešov  26.02.2016
EEČ: 2-58-108-2016

U Z N E S E N I E

Trestná vec:	obv. XXXXX 
Trestný čin:	Prečin Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Prešov

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
a
poškodenou:  
1.	Colný úrad 
sídlo: Prešov
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 757,52 € 
Peňažná suma určená na všeobecne prospešné účely: 50 € 
Konkrétny adresát peňažnej sumy určenej na všeobecne prospešné účely: Fakultná nemocnica s poliklinikou J. A. Reimana v Prešove, Hollého 14, 081 81 Prešov, 
Suma odovzdaná štátu na peňažnú pomoc obetiam trestnej činnosti: 25 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Košice - pobočka Colného krim.úradu pod spisovou značkou XXXXX.

na tom skutkovom základe, že: 
dňa 13. februára 2015 v čase od 10.30 hod. prechovával cigarety zn. JIN LING bez platnej slovenskej kontrolnej známky v celkovom množstve 8 000 kusov cigariet balených po 20 kusov v spotrebiteľskom balení, ktoré po predchádzajúcej dohode zakúpil u XXXXX za sumu 600,-EUR, ktoré mu následne vydal z bytu č. XXXXX vo vchode č. XXXXX na Ul. XXXXX v Prešove, ktoré obv. XXXXX následne naložil do motorového vozidla zn. Škoda Octavia s EČ : XXXXX, a to za účelom jeho osobnej spotreby v úmysle zadovážiť sebe neoprávnený prospech, pričom týmto svojim konaním spôsobil únik spotrebnej dane z tabakových výrobkov vo výške 757,52 EUR správcovi dane Colnému úradu Prešov 
 
Odôvodnenie:
Poverený pracovník Kriminálneho úradu finančnej správy, Úseku colnej a daňovej kriminality, pobočka Východ Košice, uznesením  ČVS : XXXXX zo dňa XXXXX podľa §  206 ods. 1 Tr. poriadku rozhodol o stíhaní XXXXX pre skutok právne kvalifikovaný ako prečin prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona, ktorý mal spáchať tak, ako je uvedené vo výrokovej časti tohto uznesenia. Zákonom stanovená sadzba odňatia slobody pre tento prečin je šesť mesiacov až tri roky. 
Po preskúmaní spisového materiálu po tom, čo bol spis 7. decembra 2015 predložený na prokuratúru s návrhom na podmienečné zastavenie trestného stíhania, bol dňa 9. decembra 2015 daný pokyn a súhlas probačnému a mediačnému úradníkovi Okresného súdu v Prešove na vykonanie mediačného konania v zmysle §§ 216, 220 alebo 232 Trestného poriadku. V rámci tohto mediačného konania boli obvinený aj zástupca poškodenej strany poučení o podstate inštitútu zmieru a obaja dali k nemu súhlas. Obvinený spáchanie skutku v celom rozsahu priznal, ku dňu 28. januára 2016 vyrovnal vo vzťahu k poškodenej strane Colnému úradu Prešov celú dlžnú sumu spotrebnej dane z tabakových výrobkov  vo výške 757,52 EUR, vrátane vyrubeného úroku z omeškania vo výške 87,80 EUR, o čom boli doložené príslušné príkazy na úhradu bankovými prevodmi, a toho istého dňa 28. januára 2016 zložil na účet Okresnej prokuratúry Prešov peňažnú sumu 50,-EUR na všeobecne prospešné účely, kópiu príkazu na úhradu predložia probačnému a mediačnému úradníkovi. Z tejto sumy patrí štátu na peňažnú pomoc poškodeným 50 %, t. j. suma 25,-EUR, a zvyšných 50 %, t. j. suma vo výške 25,-EUR, obvinený určil pre príjemcu Fakultná nemocnica s poliklinikou J. A. Reimana v Prešove, Hollého 14, 081 81 Prešov, IČO : 00 610 577, č. účtu 7000401789/8180, variabilný symbol 100 05, IBAN : SK12 8180 0000 0070 0040 1789, BIC : SPSRSKBA. Zástupca poškodenej strany v tomto konaní prehlásil, že dlžná suma bola obvineným vyrovnaná vrátane vyrubeného úroku z omeškania a voči obvinenému už neeviduje colné a daňové nedoplatky. Na základe toho došlo k uzavretiu dohody o zmieri podľa § 220 a nasl. Tr. poriadku s dátumom 29. januára 2016, ktorá bola prítomnými podpísaná.
Podľa § 220  ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutý trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru, akou bol trestný čin dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.
Vzhľadom na povahu a závažnosť spáchaného prečinu, na mieru, akou ním bol dotknutý verejný záujem, na osobu obvineného (nebol doteraz súdne trestaný) a jeho osobné a majetkové pomery, bolo rozhodnuté o schválení zmieru a zastavení trestného stíhania obv. XXXXX, majúc za to, že takýto spôsob rozhodnutia je dostačujúci. 
Poučenie:
Proti tomuto uzneseniu sťažnosť nie je prípustná (§ 185 ods. 2 Tr. poriadku). 

JUDr. Michal Barnišin 
prokurátor